proxectonos/corpus_dominio_legal_administrativo_tmp huggingface dataset:
10/10/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Administración Industrial
Resolución do 4 de outubro de 2016 da Xefatura Territorial da Coruña pola que se concede a autorización administrativa previa e de construcción da instalación eléctrica que se describe no concello de Pontedeume (Núm. expte: IN407A 2016/705-1)

Visto o expediente para outorgamento de autorización administrativa previa e de construcción da instalación eléctrica que a seguir se cita: - Solicitante: Maderas Regueiro, SL - Enderezo Social: Rúa Campolongo, 138 - 15600 Pontedeume - Denominación: Proxecto de instalación de LMTS 15kV e CT prefabricado de 630kVA, anexo e refundido do proxecto de instalación da LMTS 15kV e CT prefabricado de 630kVA. - Situación: Rúa Campolongo, 138 - 15600 Pontedeume LMTS 15kV, lonxitude 0,040km, RHZ1-2OL 12/20kV 3x(1x240) Al. Dúas celas de liña de E/S, cela de seccionamento. Unha cela de liña, cela de protección xeral, cela de medida e CT prefabricado tipo caseta de 630kVA, 15kV/400-230V, aislante aceite mineral, trafo trifásico redutor COTRADIS Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa Resolución do 19 de febreiro de 2014 da Dirección Xeral de Enerxia e Minas pola que se aproba o procedemento de autorización administrativa de construcción(DOG núm.54), esta xefatura territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuizo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra a presente resolución, que non é definitiva en vía administrativa, cabe interpor recurso de alzada ante o Conselleiro de Economía, Emprego e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 107,110,114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común(modificada pola Lei 4/1999, do 13 de xaneiro); sen prexuizo de que os interesados poidan interpor calquera outro recurso que se considere pertinente. A Coruña, 4 de outubro de 2016 O xefe territorial Isidoro Martínez Arca
10/10/2016 | Administración LocalMunicipal
Ferrol
Secretaría Xeral
Deixar sen efecto delegacións feitas a tres concelleiros

En virtude das facultades que me confire o art.43 do Regulamento de Organización, Funcionamento e Réxime Xurídico das Corporacións Locais, deixo sen efecto o apartado catro do Decreto de 26 de setembro de 2016 polo que se conferian delegacións especiais para un determinado servizo ós membros da Corporación: Dona Lorena Noemi Margo Callao, Don Jordy Fitzsimmons Mercuri e Don Paulo Augusto Spataro Mois. A presente resolución será notificada ós interesados, publicarase no Taboleiro de Edictos e no Boletín Oficial da Provincia e dárase conta ó Pleno do Concello na primeira reunión que celebre. Así o manda e asina o Ilmo Sr. Alcalde, no Pazo Municipal de Ferrol, a vinte e oito de setembro de dous mil dezaseis. O Alcalde O Secretario Xeral D. Jorge Juan Suárez Fernández D. Leopoldo Moure García
10/10/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. A15.21685 Solicitude de modificación da concesión de augas públicas outorgada ao Grupo Tres Mares, SA; (Cee e Muxía)

Heliodoro Ribelles Scanlon, con DNI XXXXXXXXX, en nome e representación da entidade mercantil GRUPO TRES MARES, S. A., con CIF A78470382, solicita de Augas de Galicia a modificación das características dunha concesión outorgada cun caudal de 3.500 litros/segundo de augas procedentes do río Castro e do rego Vilachán, nas parroquias de Lires e Frixe, nos t. m. de Cee e de Muxía, respectivamente. O destino das augas será a acuicultura, que se desenvolve nunha piscifactoría situada no lugar e parroquia de Lires (Santo Estevo). O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.21685 As características do aproveitamento son: SOLICITANTE: Grupo Tres Mares, S. A. REPRESENTANTE: Heliodoro Ribelles Scanlon CAUDAL: 3.500 litros/segundo DESTINO: Acuicultura ORIXE: Río Castro e rego Vilachán LUGAR: Lires PARROQUIA: Lires (Santo Estevo) CONCELLO: Cee Descrición das obras: As modificacións das características da concesión xa foron publicadas no Boletín Oficial da Provincia de A Coruña, nº 274, de 29 de novembro de 2006, sendo unha delas a construción dunha nova escala de peixes, obra que é substituída por un capturadero de peixes que utilizará auga da propia concesión, e que se sitúa na marxe esquerda do río Castro, no t. m. de Cee, augas abaixo da presa que forma parte do aproveitamento de augas e que é obxecto da concesión inicial. O proxecto do capturadero foi presentado polo Grupo Tres Mares, S. A. con data 29/06/2016 (rexistro de entrada) baixo o título “Capturadero de peces en la presa captación de la piscifactoría de Grupo Tres Mares, S. A. en Lires, Cee (A Coruña)”, redactado en maio de 2016. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cee ou nas oficinas deste servizo, situadas na Rúa Tomiño, 16, baixo, 15704 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 23 de setembro de 2016 O xefe do servizo territorial Ángel Gómez Rey
10/10/2016 | Administración LocalMunicipal
A Laracha
Aprobación inicial transferencia créditos

O Pleno do Concello de Laracha en sesión ordinaria celebrada o día 30.09.2016 acordou a aprobación inicial do expediente de transferencia de créditos nº 11.2016 entre aplicacións de gastos de distinta área de gasto que non afectan a baixas e altas de créditos de persoal. En cumprimento do disposto no artigo 169.1 por remisión do 179.4 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á información pública polo prazo de quince días, contados desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que consideren oportunas. Se transcorrido ese prazo non se presentan alegacións, considerarase aprobado definitivamente o acordo. En A Laracha a 3.10.2016 O alcalde Asdo.: José Manuel López Varela
10/10/2016 | Administración LocalMunicipal
Ferrol
Secretaría Xeral
Reorganización do goberno municipal

O Alcalde-Presidente no día de hoxe dictou a seguinte resolución que literalmente transcrita di: “En virtude das facultades que me confiren os art.21 e 23 da Lei 7/85, reguladora das bases de réxime local, art 43, 115 e 122 do Regulamento de Organización, Funcionamento e Réxime Xurídico das Corporacións Locais, e 39, 45 48 e 55 do Regulamento Orgánico do Concello de Ferrol resolvo o seguinte: PRIMEIRO.- Separar da Xunta de Goberno Local ós seguintes concelleiros: - Dª Juana Julia Davite Sakali, - D. Cristo Antonio Priego Hortigosa, - D. Robbie Prospin Carson. SEGUNDO.- Cesar como Tenente de Alcalde a: - DªJuana Julia Davite Sakali. TERCEIRO.- Revogar as delegacións xenéricas efectuadas por Decreto de 16 de xuño de 2016 a favor dos seguintes Concelleiros: - DªJuana Julia Davite Sakali, como Concelleira Delegada Titular da Área de Benestar, Muller, Promoción Económia e Consumo. -D. Cristo Antonio Priego Hortigosa como Concelleiro Delegado Titular da Área de Recursos Humanos, Deportes, Turismo e Novas Tecnoloxías. -D. Germán Costoya Casas como Concelleiro Delegado Titular da Área de Servizos, Mercados e Festas. CUARTO.- Conferir delegacións especiais para un determinado servizo, que non poderá conlevar a emisión de actos administrativos resolutorios a: A- Dª Beatriz Sestayo Doce como Concelleira Delegada da Muller, cuxos actos administrativos serán aprobados polo Alcalde. B- D. Bruno José Díaz Doce como Concelleiro Delegado de Turismo, cuxos actos administrativos serán aprobados polo Alcalde. C- D. Germán Costoya Casas como Concelleiro Delegado de Festas, cuxos actos administrativos serán aprobados polo Alcalde. QUINTO.- Revogar as delegacións das Presidencias das seguintes Comisións Informativas: - Da Comisión Informativa de Benestar Social, Igualdade, Muller e Mocidade, delegación efectuada a favor de Dª Beatriz Sestayo Doce. - Da Comisión Informativa de Cultura, Ensino, Deporte e Turismo, delegación efectuada a favor de D. Tony John Sitnikova Lantero. SEXTO.- Notífiquese a presente resolución ós interesados, publíquese esta resolución no Taboleiro de Edictos e no Boletín Oficial da Provincia e dese conta ó Pleno do Concello na primeira reunión que celebre.” O que se fai público para xeral coñecemento. Ferrol, 26 de setembro de 2016 O Alcalde, D. Jorge Juan Suárez Fernández
10/10/2016 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Pago do prezos xustos pola expropiación de clave de obra AC/04/156.01.3N-1, no Concello de Sada o día 20 de outubro de 2016

En cumprimento do disposto no artigo 49 do Regulamento de Expropiación Forzosa de 26 de Abril de 1957, este Servizo procede a executa-lo pagamento dos prezos xustos ós propietarios cuxa relación figura exposta no taboleiro de anuncios do Concello indicado. Este pagamento corresponde aos expedientes de expropiación forzosa instruídos para o termo municipal de Sada, por mor das obras dos proxectos: O dito pagamento terá lugar: Lugar: Concellería de Urbanismo de Sada Data: 20 de outubro de 2016 de 9:00 a 10:00 horas. O pagamento efectuarase polo pagador deste servizo e en presenza do representante da Administración, e do alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente ós que figuren como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. A Coruña, a 4 de outubro de 2016 O xefe do servizo, Asdo.: Felipe de la Vega Gándaras
10/10/2016 | Administración LocalMunicipal
Mugardos
Aprobación inicial da modificación do Regulamento orgánico de funcionamento Concello de Mugardos (ROM)

ANUNCIO APROBACIÓN INICIAL DA MODIFICACIÓN DO REGULAMENTO ORGÁNICO DE FUNCIONAMENTO CONCELLO DE MUGARDOS (ROM) O Concello Pleno de Mugardos, en sesión ordinaria celebrada o día 30 de setembro de 2016, acordou aprobar inicialmente a “Modificación do Regulamento Orgánico Municipal de Funcionamento (ROM)”; de conformidade co artigo 49 da Lei 7/85, reguladora das Bases do Réxime Local, exponse ao público por un período de trinta (30) dias hábiles, que comezará a contar dende o seguinte á inserción deste anuncio no Boletín Oficial da Provincia, co fin de que durante este poidan formularse polos/as interesados/as as reclamacións que se consideren oportunas. Caso de non presentarse reclamación algunha, este regulamento entenderase definitivamente aprobado sen necesidade de novo acordo. Mugardos, 3 de outubro de 2016. A ALCALDESA ASDO.: MARÍA DEL PILAR DÍAZ OTERO
10/10/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Subministración de material diverso para o mantemento de edificios da Deputación Provincial da Coruña; lote 2: material mecánico de fontanería, calefacción, gas, carpintería, ferretería ou ferramentas (terceira convocatoria)

1. Entidade adxudicadora. a) organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Número de expediente: PCO.001.2015.00321.2. Obxecto do contrato: SUBMINISTRACIÓN DE MATERIAL DIVERSO PARA O MANTEMENTO DE EDIFICIOS DA DEPUTACIÓN PROVINCIAL DA CORUÑA; lote 2: material mecánico de fontanería, calefacción, gas, carpintería, ferretería ou ferramentas (terceira convocatoria). 3. Prazo de execución: un ano a contar o día seguinte á formalización do contrato. O prazo poderá prorrogarse ata un máximo dun ano máis.4. Tramitación e procedemento de adxudicación. a) Tramitación: ordinaria. b) Procedemento: aberto, cun único criterio de adxudicación (factor prezo), suxeito a regulación harmonizada.5. Presuposto máximo: 50.000,00 €, IVE incluído.6. Garantía provisional: non se esixe.7. Garantía definitiva: non se esixe.8. Requisitos específicos do contratista: ver cláusulas 7 e 10 do prego.8 bis. Clasificación: non se esixe. Os licitadores deberán acreditar a súa solvencia xustificando o cumprimento dos requisitos específicos de solvencia esixidos na cláusula 10.1. b. G do prego de cláusulas administrativas.9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Porto da Coruña, 2; 15003 A Coruña) b) Data límite de presentación de ofertas: 9 de novembro do 2016. c) Presentarase en dous sobres pechados: Sobre A, subtitulado “Documentación”: Conterá a documentación esixida na cláusula 10 do prego de cláusulas administrativas. Sobre C, subtitulado “Oferta económica e referencias avaliables automaticamente”: conterá a proposición axustada ao modelo que figura no anexo n.º 3 do prego de cláusulas administrativas. d) MOSTRAS: non se esixen. VARIANTES: non se admiten.10. Información: www.dacoruna. gal 981 080 314 11. Gastos de anuncios: os gastos correspondentes aos anuncios da licitación serán por conta do adxudicatario.12. Data de envío do anuncio ao Diario Oficial da Unión Europea: 30 de setembro de 2016. A Coruña, 30 de setembro do 2016. O PRESIDENTE O SECRETARIO Valentín González Formoso José Luis Almau Supervía
10/10/2016 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Pago do prezo xusto por expropiacións nas claves de obra AC/04/156.01.1, AC/04/156.01.1-M na Concellería de Urbanismo de Sada o día 20 de outubro de 2016

En cumprimento do disposto no artigo 49 do Regulamento de Expropiación Forzosa de 26 de Abril de 1957, este Servizo procede a executa-lo pagamento dos prezos xustos ós propietarios cuxa relación figura exposta no taboleiro de anuncios do Concello indicado. Este pagamento corresponde aos expedientes de expropiación forzosa instruídos para o termo municipal de Sada, por mor das obras dos proxectos: · AC/04/156.01.1 “Vía ártabra, Treito 1: N-VI-Enlace de Meirás, e Variante de Oleiros” · AC/04/156.01.1-M1 “Proxecto Modificado nº 1 da obra: Vía ártabra, Treito 1: N-VI-Enlace de Meirás, e a Variante de Oleiros” O dito pagamento terá lugar: Lugar: Concellería de urbanismo de Sada Data: 20 de outubro de 2016 de 9:00 a 10:00 horas. O pagamento efectuarase polo pagador deste servizo e en presenza do representante da Administración, e do alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente ós que figuren como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. A Coruña, a 30 de setembro de 2016 O xefe do servizo, Asdo.: Felipe de la Vega Gándaras
10/10/2016 | Administración LocalMunicipal
A Laracha
Aprobación inicial modificación base 20 orzamento xeral 2016

O Pleno do Concello en sesión Ordinaria de data 30 de Setembro de 2016, aprobou inicialmente o expediente de modificación da Base de Execución número 20ª das aprobadas xunto co Orzamento Xeral para o ano 2016, en relación coas subvencións nominativas consignadas no Estado de Gastos do mesmo. O referido expediente permanecerá exposto ó público na Secretaría do Concello durante o prazo de quince días hábiles, contados a partir do día seguinte ó da súa publicación, a efectos de reclamacións ante o Pleno, a tenor do disposto nos artigos 169 e seguintes do Real Decreto Lexislativo 2/2004 polo que se aproba o Texto Refundido da Lei de Facendas Locais. No caso de que finalizado o prazo de exposición ao público, non se presentaran reclamacións, o expediente considerarase definitivamente aprobado. O que se fai público ós efectos previstos na citada lexislación. A Laracha, 3 de Outubro de 2016 O Alcalde José Manuel López Varela
10/10/2016 | Administración LocalMancomunidades
Mancomunidade de Concellos Serra do Barbanza
Modificación orzamentaria

Anuncio de aprobación definitiva do suplemento de crédito 6/2016 A Asemblea da Mancomunidade de Concellos da Serra do Barbanza, na sesión ordinaria de data de 12.09.2016, acordou a aprobación inicial do suplemento de crédito núm.6/2016 para aplicación do superávit orzamentario derivado da liquidación do exercicio 2015. O anuncio de aprobación inicial foi publicado no Boletín Oficial da Provincia núm.175, do 14.09.2016, establecendo un período de información pública de 15 días hábiles. Rematado o prazo de exposición ao público sen que se presentase reclamación algunha contra o acordo de aprobación inicial do suplemento de crédito núm.6/2016, enténdese elevado a definitivo, conforme ao disposto nos artigos 177.2 en relación co 169.1 do texto refundido da Lei reguladora das facendas locais, aprobado por Real decreto lexislativo 2/2004, de 5 de marzo e 38.2 en relación co 20.1 do Real decreto 500/1990, do 20 de abril, polo que se aproba o Regulamento Orzamentario. En cumprimento dos artigos 169.1 da devandita Lei e 20.1 do RD 500/1990 aos que remiten respectivamente os artigos 177.2 daquela e 38.2 deste, faise público o resumo por capítulos do estado de ingresos e gastos trala aprobación do devandito expediente de modificación de créditos: A aprobación definitiva poderá ser impugnada ante a xurisdición contencioso-administrativa cos requisitos, formalidades e causas sinaladas no artigo 170 e 171 do texto refundido da Lei reguladora das facendas locais, aprobada polo Real decreto lexislativo 2/2004, do 5 de marzo, e na forma e prazos que establecen as normas de dita xurisdición. A presidenta Asdo.: M.ª Teresa Villaverde Pais
10/10/2016 | Administración LocalMunicipal
Ferrol
Facenda e Patrimonio
Padrón mercados setembro 2016

O día 23/09/2016 aprobouse por decreto da Alcaldía o Padrón municipal correspondente á taxa por explotación dos postos nos mercados municipais da Magdalena, Recimil e Caranza correspondente ó mes de setembro do exercicio 2016. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, O alcalde Asdo.: Jorge Juan Suarez Fernández
25/10/2016 | Administración LocalMunicipal
Touro
Remitindo edicto exposición pública do padrón das taxas polos servizos de subministración de auga, conservación de contadores, canon da auga, coeficiente de vertura e saneamento

Configurado pola empresa concesionaria do servizo de subministración domiciliaria de auga potable e saneamento o padrón das taxas polos servizos de subministración de auga, conservación de contadores, canon da auga, coeficiente de vertedura e saneamento, correspondente ao 3º trimestre de 2016, o citado Padrón estará a disposición do publico durante 15 días dende a data de publicación do presente anuncio no BOP na Oficina de ESPINA & DELFÍN, S. L. sita na rúa Eduardo Blanco Amor, nº 3 baixo Fonte Díaz, 15822 Touro, en horario de 9:00 a 13:30 horas, os martes e venres, para que os interesados poidan examinalo e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA Y DELFÍN, abertas ao público de 9,00 a 13,30 horas, os martes e os venres. Transcorrido o período voluntario de pago establecido, ata o 4 de xaneiro de 2017 as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Touro, 14 de outubro de 2016 O Alcalde, Asdo.: Ignacio Codesido Barreiro.
25/10/2016 | Administración LocalMunicipal
Santiago de Compostela
Servizo de Contratación
Servicio de intervención e recollida de animais abandonados, perdidos, domésticos ou salvaxes de competencia municipal do Concello de Santiago de Compostela

OBXECTO DO CONTRATO: Servicio de intervención e recollida de animais abandonados, perdidos, domésticos ou salvaxes de competencia municipal do Concello de Santiago de Compostela. REFERENCIA DO EXPEDIENTE: CON/19/2016. TIPO DE LICITACIÓN: 36.998,22 euros/ano euros. PRAZO DE EXECUCIÓN: Establécese un prazo de execución de dous anos. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. CLASIFICACIÓN DO CONTRATISTA: Non se esixe. DOCUMENTACIÓN/INFORMACIÓN: Perfil municipal de contratante: www.santiagodecompostela.org.CRITERIOS DE ADXUDICACIÓN: Son os sinalados no artigo 10.2 do prego de cláusulas administrativas. “10.2.- O contrato adxudicaranse, mediante procedemento aberto, tomando como único criterio de adxudicación o prezo.” GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 20 de outubro de 2016. O ALCALDE Asdo.: Martiño Noriega Sánchez
25/10/2016 | Otras Entidades y Anuncios ParticularesColegios Oficiales
Colegio Oficial de Secretarios, Interventores y Tesoreros de Administración Local de A Coruña
Convocatoria de asemblea electoral

CONVOCATORIA DE ASEMBLEA EXTRAORDINARIA ELECTORAL DO COLEXIO TERRITORIAL DE SECRETARIOS, INTERVENTORES E TESOUREIROS DA PROVINCIA DA CORUÑA A Xunta de Goberno deste Colexio Provincial, en sesión celebrada o día 18 de outubro, vén de adoptar, entre outros, os seguintes ACORDOS: PRIMEIRO.–Convocar ASEMBLEA EXTRAORDINARIA ELECTORAL, que se celebrará o vindeiro día 17 DE DECEMBRO DE 2016, ás 11.45 horas en primeira convocatoria, e ás 12.45 horas en segunda. SEGUNDO.–Aprobar con carácter provisional o CENSO ELECTORAL. TERCEIRO.–Aprobar o seguinte CALENDARIO ELECTORAL: 1. PRESENTACIÓN DE RECLAMACIÓNS CONTRA O CENSO ELECTORAL.–O censo electoral estará exposto na sede do Colexio por espazo de quince días, para que todas as persoas interesadas poidan examinalo e presentar contra o mesmo as reclamacións que estimen oportuno. En caso de non se presentaren alegacións, o acordo provisional entenderase definitivamente aprobado. En caso contrario, a Xunta de Goberno resolverá as reclamacións formuladas e acordará a aprobación definitiva do censo electoral.2. PRESENTACIÓN DE CANDIDATURAS. Poderanse presentar candidaturas ata as 13.00 horas do xoves 24 de novembro de 2016. As candidaturas deberán estar asinadas por todas as persoas que as integren ou ben aceptadas persoalmente mediante escrito dirixido á Secretaría da Xunta de Goberno. A tal efecto, a sede do Colexio permanecerá aberta de luns a venres, de 9.00 a 13.00 horas.3. PROCLAMACIÓN DE CANDIDATURAS. Antes do xoves 1 de decembro o Secretario da Xunta de Goberno comprobará o cumprimento dos requisitos e procederá a proclamar as candidaturas presentadas. Contra a resolución da Secreta- ría poderase interpoñer recurso nos tres días hábiles seguintes á proclamación, debendo ser resolto no prazo dos tres días hábiles seguintes á súa presentacción. A Coruña, 11 de outubro de 2016. Asdo.: José Antonio Rueda de Valenzuela Presidente
25/10/2016 | Administración LocalMunicipal
Cariño
Anuncio licitación

a) Organismo: Concello de Cariño b) Dependencia que tramita o expediente: Secretaría a) Descrición: Servizo de desenvolvemento e xestión do programa de actividades educativas e de ocio para o fomento do envellecemento activo das persoas maiores para o ano 2017. b) Lugar de execución: termo municipal de Cariño. c) Prazo de execución: 01/01/2017 ao 31/12/2017. d) Tipo de contrato: servizos. a) Tramitación: ordinaria. b) Procedemento: aberto c) Forma: procedemento aberto con varios criterios. d) Non suxeito a regulación harmonizada Valor estimado: 26.446,28 € Importe licitación (sin IVE): 13.223,14 € IVE: 2.776,85 € Importe total: 15.999,99 € a) Provisional: non se esixe. b) Definitiva: 5% do prezo de adxudicación, excluído IVE. c) Complementaria: Non se esixe. Perfil do contratante (www.concellodecarino.com) e oficinas municipais. Data límite obtención documentos: ata as 14:00 horas do día anterior ao de remate do prazo de presentar as proposicións. a) Clasificación: non se esixe b) Outros requisitos: solvencia económica e financieira e solvencia técnica e profesional segundo o establecido na cláusula 9.4F.2) e F.3) dos pregos. -Quince (15) días naturais, a contar dende o seguinte ao da publicación do presente anuncio no Boletín Oficial da Provincia (en horario de atención ao público: de luns a venres de 09:00 a 14: 00 horas) -Documentación a presentar: establecida na cláusula 9 dos pregos.9.- OUTRA INFORMACIÓN: perfil do contratante e oficinas municipais. Cariño, 19 de outubro de 2016 O Alcalde Asdo: José M. Alonso Pumar
25/10/2016 | Administración LocalMunicipal
Mesía
Aprobación do padrón fiscal das taxas polo servizo de abastecemento de auga, saneamento e canon de auga

En data 19 de outubro de 2016 o Sr. alcalde ditou o decreto n.º 355/2016 que literalmente se transcribe: “Visto o padrón fiscal da taxa polo servizo de abastecemento de auga, saneamento e canon de auga correspondente ao 3.º trimestre do 2016, de conformidade co artigo 21.1 s) da Lei 7/1985, de 2 abril, resolvo: Primeiro. –Aprobar o padrón das taxas polo servizo de abastecemento de auga, saneamento e canon da auga correspondente ao terceiro trimestre de 2016. Segundo. –Expor ó público todos os datos incorporados ó padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Terceiro. –Establecer o período de cobramento en período voluntario, que abranguerá dende o 21 de novembro de 2016 ó 21 de xaneiro de 2017. Transcorrido o mesmo procederase a esixir os xuros de mora e os recargos que legalmente procedan, de acordo co previsto no artigo 28 da Lei xeral tributaria. Cuarto. –A falta de pagamento en período voluntario do canon da auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico-administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ó público do padrón. Quinto. –Contra as liquidacións incorporadas ó padrón todos os interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. Tamén se poderá interpor calquera outro recurso que se estime conveniente.” En Mesía, a 19 de outubro de 2016. O alcalde-presidente, D. Mariano Iglesias Castro
25/10/2016 | Administración LocalMunicipal
Val do Dubra
Aprobación de padrón fiscal

ANUNCIO Tras confeccionarse e aprobarse o padrón de suxeitos pasivos da taxa por subministración de auga, sumidoiros e depuración, correspondente ao terceiro trimestre do ano 2016, así como o cánon da auga; procédese á notificación colectiva de acordo co artigo 102.3 da Lei xeral tributaria, e á apertura dun prazo de 15 días hábiles contado a partir do día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao terceiro trimestre de 2016 será de 2 meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demáis costas que se produzan. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. A falta do pagamento do cánon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do cánon da auga poderase interpoñer reclamación económico administrativa ante a Xunta Superior de Facenda (Consellería de Facenda) no prazo dun mes dende a presente publicación. Val do Dubra, 18 de outubro de 2016. O alcalde Antonio Negreira Noya
25/10/2016 | Administración LocalMunicipal
Rois
Anuncio de delegación de funcións na segunda tenente de alcalde

ANUNCIO ANUNCIO DE DELEGACIÓN DE FUNCIÓNS NA SEGUNDA TENENTE DE ALCALDE Debido á ausencia do Sr. alcalde do Concello de Rois no período comprendido entre o 23 e o 26 de outubro de 2016, ámbolos dous incluídos, por Resolución da Alcaldía de data 19 de outubro de 2016 acordouse delegar na segunda tenente de alcalde, Dna. M.ª Mercedes Basante Ares, a totalidade das funcións que corresponden á Alcaldía no referido período. Rois, 19 de outubro de 2016. O alcalde Ramón Tojo Lens
25/10/2016 | Administración LocalMunicipal
Padrón
Aprobación inicial da modificación n.º 1 da Ordenanza xeral de circulación e uso da vía pública

ANUNCIO APROBACIÓN INICIAL DA MODIFICACIÓN N.º 1 DA ORDENANZA XERAL DE CIRCULACIÓN E USO DA VÍA PÚBLICA Faise público, de acordo ao establecido no artigo 49 da Lei 7/1985, do 2 de abril, reguladora das bases de réximen local, que o Pleno do Concello de Padrón na sesión realizada o 17 de outubro de 2016 aprobou inicialmente a modificación número 1 da Ordenanza xeral de circulación e uso da vía pública do Concello de Padrón. A partir da publicación do presente anuncio no Boletín Oficial da Provincia da Coruña ábrese un período de información ao público e audiencia a todas as persoas interesadas de 30 días hábiles, durante o cal poderán consultar o expediente na secretaría do Concello de Padrón, de luns a venres en horario de 9.00 a 14.00 horas, e presentar as reclamacións e suxestións que estimen oportunas. Padrón, 18 de outubro de 2016. O alcalde Asdo.: Antonio Fernández Angueira
14/10/2016 | Administración LocalMunicipal
Brión
Aprobación do padrón fiscal conxunto das taxas por servizos de subministración de auga, saneamento, depuración de augas residuais e canon de auga, correspondente ao 3º trimestre de 2016

Elaborado pola empresa concesionaria dos servizos o padrón fiscal conxunto das taxas por servizos de subministración de auga, saneamento, depuración de augas residuais e canon de auga, correspondente ao 3º trimestre de 2016, o mesmo estará a disposición do público polo prazo de quince días hábiles a contar desde o día seguinte ao da publicación do presente anuncio no BOP, nas oficinas da Casa do Concello de 9 a 14 horas e na oficina de Espina & Delfín S. L. sita en Urb. Agronovo, 126 baixo, Brión, en horario de 9:30 a 13:30 e de 15:30 a 18:30 horas, de luns a venres, para que os interesados poidan examinalo e, no seu caso, formular as reclamacións oportunas. Contra estes actos poderá formularse ante o Sr. Alcalde o recurso de reposición previo ao contencioso-administrativo previsto no art.14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos en dito precepto. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria. O pagamento poderá efectuarse nas oficinas da empresa Espina & Delfín, abertas ao público de 9:30 a 13:30 e de 15:30 a 18:30 horas, e de luns a venres, en período voluntario desde o 1 de novembro ata o 31 de decembro de 2016. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. A falta de pagamento no período voluntario sinalado suporá a esixencia do canon da auga directamente ao contribuínte, pola vía de constrinximento, pola consellería competente en materia de facenda da Xunta de Galicia; a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación. Brión, 5 de outubro de 2016 O alcalde José Luis García García
14/10/2016 | Administración LocalMunicipal
Pontedeume
Aprobación inicial expediente modificación de créditos -suplemento de crédito-

O Concello Pleno, en sesión ordinaria realizada o día 26 de setembro de 2016, aprobou inicialmente o expediente de modificación de créditos mediante suplemento de crédito por un importe de 127.800,00€ que se financia cunha baixa por anulación en diversas partidas. O devandito expediente permanecerá exposto ao público, durante o prazo de quince días hábiles contados a partir da publicación do presente anuncio no Boletín Oficial da Provincia e no Taboleiro de Edictos do Concello, a efectos da presentación de reclamacións ante o Pleno, segundo o disposto no artigo 177.2, en relación co 169, do Real Decreto Legislativo 2/2004, de 5 de marzo, polo que se aproba o Texto Refundido da Lei reguladora das facendas locais. Se ao remate do período de exposición pública non se presentaran reclamacións, o expediente consideraranse definitivamente aprobado, conforme ao establecido na citada lexislación. Pontedeume, 6 de outubro de 2016 O Alcalde Bernado Fernandez Piñeiro
14/10/2016 | Administración LocalMunicipal
Betanzos
Ordenanza galego

Aprobada inicialmente a “Ordenanza para o impulso da lingua galega no Concello de Betanzos” por acordo adoptado na sesión plenaria ordinaria de data 27/09/2016, e en cumprimento do disposto nos artigo 49 da Lei 7/1.985, Reguladora das Bases de Réxime Local, ábrese un período de 30 días contados a partir da inserción deste anuncio no Boletín Oficial da Provincia de A Coruña para que calquera persoa física ou xurídica poida examinar o expediente na Secretaría deste Concello e formular as alegacións e suxestións que consideren convenientes. Así mesmo comunícase que transcorrido o devandito prazo sen que se produciran alegacións, a ordenanza considerarase aprobada definitivamente. Betanzos, 29 de setembro de 2016 O ALCALDE José Ramón García Vázquez
14/10/2016 | Administración LocalMunicipal
As Pontes de García Rodríguez
Secretaría
Anuncio da información pública da aprobación inicial da modificación do artigo 6 da Ordenanza municipal reguladora da protección dos camiños e vías públicas municipais do concello en relación coas actividades forestais

O Pleno do Concello das Pontes de García Rodríguez, en sesión de data 03/10/2016, aprobou inicialmente a modificación da Ordenanza municipal reguladora da protección dos camiños e vías públicas municipais do Concello das Pontes de García Rodríguez en relación coas actividades forestais. Así, acordouse a modificación do artigo 6 da ordenanza, nos seus apartados 3 e 5, que quedará redactado do seguinte xeito: 3-. Os depósitos de rolla, polas e demais restos non poderán invadir as zonas de circulación viaria, nin menoscabar a funcionalidade das gabias, taxeas, canalizacións, pontes ou calquera outra infraestrutura auxiliar ou anexa aos camiños ou estradas, de cara a evitar riscos para as persoas usuarias. A estes efectos prohíbese o depósito ou acopio de lotes de madeira nas zonas de dominio público e zona de dominio público adxacente das estradas e camiños de titularidade municipal.5-. As empresas madeireiras e/ou as persoa propietarias dos montes tratarán os restos forestais de acordo co disposto na normativa sectorial de aplicación. En cumprimento do previsto no artigo 49 da Lei 7/1985, do 2 de abril, reguladora das bases do réxime local, exponse o expediente ao público para que durante un prazo de trinta días os interesados podan formular as alegacións que estimen oportunas. O expediente pode consultarse na Secretaría do concello en horario de 8:00 h. a 15:00 h. O acordo até entón provisional entenderase definitivamente aprobado para o caso de que non se presentase ningunha reclamación ou suxestión. As Pontes de Ramon Marcelino Chakrouni Fernandez Avila, 04 de outubro de 2016 O concelleiro-delegado da Área de Facenda, Patrimonio, Urbanismo e Servizos Wenjing Guillermo Raul Urgell Laño
14/10/2016 | Administración LocalMunicipal
Arteixo
Secretaría Xeral
Convenio de colaboración entre a Deputación e o Concello para a cesión de uso gratuito á Deputación de parte do Centro Tecnolóxico de Arteixo para resituar a oficina principal da Zona Recadatoria Nº 1

Publícase para xeral coñecemento que o Pleno desta Corporación en sesión celebrada o 29 de Setembro de 2016 acordou a cesión dun espazo no Centro Arteixo Innovación, denominado Centro Tecnolóxico de Arteixo, que substitúe ao local cedido no acordo plenario de data 27 de Febreiro de 2014, cesión aceptada polo Pleno da Corporación Provincial en sesión celebrada o 25 de Abril de 2014, para resituar a oficina principal da Zona Recadatoria Nº 1 do Servizo de Recadación. O expediente obxecto deste anuncio atópase á disposición dos interesados nas dependencias da Secretaría Xeral da Casa Consistorial. En Arteixo, 3 de Outubro do ano 2016 O ALCALDE-PRESIDENTE Asdo.: CARLOS CALVELO MARTÍNEZ
14/10/2016 | Administración LocalMunicipal
Vedra
Secretaría-Intervención
Licitación obra de acondicionamento de espazo público no entorno da estación de ferrocarril de Santa Cruz de Ribadulla (Plan hURBE)

ANUNCIO Licitación para a contratación, mediante procedemento aberto con multiplicidade de criterios de valoración, dunha obra cofinanciada pola Consellería de Medio Ambiente e Ordenación do Territorio a través do Plan hURBE 1) Entidade adxudicadora. Datos xerais e obtención de información a) Organismo: Concello de Vedra. b) Dependencia que tramita o expediente: Secretaría Xeral. c) Obtención de documentación e información: contratación. Avda. M. M. Gómez Lorenzo, 1 - 15885 Vedra. Teléfono 981-814612. Fax 981-503331. Correo electrónico: contratación@vedra. dicoruna. es. Perfil do Contratante: www.concellodevedra.com 2) Obxecto do contrato. Descrición do obxecto: acondicionamento de espazo público no entorno da estación de ferrocarril de Santa Cruz de Ribadulla. Financiamento: Plan hURBE: 90%. Recursos propios: 10%. Lugar de execución: estación de ferrocarril de Santa Cruz de Ribadulla. Prazo de execución: 183 días. CPV: 45233200-1 (traballos diversos de pavimentación); 45233228-3 (traballos con construción de recubrimentos de superficies) e 45233280-5 (instalación de barreiras viarias). 3) Tramitación e procedemento. Tramitación: urxente. Procedemento: aberto, con multiplicidade de criterios de valoración, de acordo co prego-tipo de cláusulas administrativas particulares aprobado por Resolución da Alcaldía.4) Valor estimado do contrato: 65.773,56 €. 5) Orzamento base de licitación: 79.586,01 €. 6) Garantías esixidas. Provisional: non se esixe. Definitiva: 5% do importe de adxudicación, excluído o IVE.7) Requisitos do contratista. a) Clasificación: non se esixe. b) Solvencia económica, financiera e técnica: a establecida na cláusula 12.1. G. do prego de cláusulas administrativas particulares.8) Presentación de ofertas. a) Data límite de presentación: 13 días naturais, a contar dende o día seguinte ao da publicación deste anuncio no BOP e no perfil do contratante (www.concellodevedra.com), en horario de 08.30 a 14.00 horas. b) Lugar de presentación: no Rexistro Xeral do Concello de Vedra ou na Oficina de Correos. Comunicación do envío por medio da Oficina de Correos: contratación@vedra. dicoruna. es c) Documentación a presentar: a establecida na cláusula duodécima do prego de cláusulas administrativas.9) Apertura das ofertas. Entidade: Casa do Concello de Vedra. Data e hora: No lugar, data e hora que se indique no perfil do contratante.10) Gastos de publicidade: son por conta do adxudicatario os gastos de publicación do anuncio nun dos diarios de maior tirada da Comunidade Autónoma. Vedra, 7 de outubro de 2016. O ALCALDE Asdo.: Carlos Martínez Carrillo
14/10/2016 | Administración LocalMunicipal
Pontedeume
Anuncio exposición ao público plan económico-financiero do Concello de Pontedeume

O Pleno do Concello de Pontedeume, na sesión celebrada o 26.09.2016, aprobou o Plan económico-financeiro do Concello de Pontedeume para o período 2016-2017, que queda exposto ao público na Intervención deste concello durante o prazo de quince dias hábiles, contados a partir do dia seguinte ao da súa publicación no Boletín Oficial da Província, em aplicación do que se dispón no artigo 23.4 da lei Orgánica 2/2012, de 27 de abril, de estabildade orzamentaria e sustentabilidade financeira. Pontedeume, 6 de outubro de 2016. O alcalde Bernardo Fernández Piñeiro
14/10/2016 | Administración LocalMunicipal
Ames
Delegación das funcións da Alcaldía o día 7 de outubro de 2016

Mediante Decreto desta Alcaldía 2006/2016, de 6 de outubro de 2016, delegouse a totalidade das funcións da Alcaldía do día 7 de outubro de 2016 na primeira tenente de alcalde Genma Otero Uhía. O que se fai público de conformidade co disposto na lexislación vixente. Ames, 6 de outubro de 2016 O alcalde José M. Miñones Conde
14/10/2016 | Administración LocalMunicipal
Carballo
Apertura de prazo para a solicitude de autorizacións para a venda ambulante no Concello de Carballo

O Concello de Carballo, mediante decreto de alcaldía número 2702/2016, do 06/10/2016, acordou abrir o prazo para que as persoas con autorización para a venda ambulante soliciten a renovación desta para o exercicio 2017, de acordo co establecido na Ordenanza reguladora das feiras, mercados e venda ambulante do Concello de Carballo. O prazo de presentación de solicitudes será o comprendido entre os días 02 de novembro de 2016 e 30 de novembro de 2016, ambos incluídos. As solicitudes de renovación presentaranse no Rexistro Xeral no Concello de Carballo, en impreso formalizado que se facilitará nas dependencias municipais e acompañando a documentación que establece a Ordenanza reguladora de feiras, mercados e venda ambulante do Concello de Carballo e indicada no modelo de solicitude que se facilitará. Tamén poderán presentarse por calquera dos medios que sinala a Lei 30/1992, de réxime xurídico das Administracións Públicas e do procedemento administrativo común no seu artigo 38.4. Unha vez finalizado o prazo de presentación de solicitudes de renovación, o Concello analizará e resolverá estas, así como as novas solicitudes de venda ambulante formuladas dentro deste prazo, dando preferencia a aquelas solicitudes que tivesen autorización concedida para o ano en curso. As persoas que soliciten autorización para o exercicio da venda ambulante no Concello de Carballo terán que estar, na data de remate do prazo de solicitudes (30 de novembro), ao corrente de pagamentos con esta administración local e co resto de administracións públicas. Particularmente, o Concello de Carballo denegará a renovación da autorización para a venda ambulante a aquelas persoas que non aboasen a taxa correspondente ao ano 2016 ou teñan pendentes pagamentos anteriores, así como a aquelas persoas que incumprisen algunhas das obrigas legais inherentes ao exercicio da actividade. Carballo, 07 de outubro de 2016 O alcalde Evencio Ferrero Rodríguez